ฮั่งเส็งปิดบวก 81.00 จุด สอดคล้องภูมิภาค
ฮั่งเส็งปิดบวก 81.00 จุด สอดคล้องภูมิภาค
2 พ.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 81.00 จุด หรือ 0.33% ปิดวันนี้ที่ 24,696.13 จุด โดยได้แรงหนุนจากดัชนี NASDAQ ตลาดหุ้นสหรัฐซึ่งทำสถิติปิดที่ระดับสูงสุดเป็นประวัติการณ์เมื่อคืนนี้ รวมทั้งข่าวที่ว่าแกนนำในสภาของสหรัฐสามารถบรรลุข้อตกลงด้านงบประมาณประจำปีงบประมาณปัจจุบัน
นอกจากนี้ นักลงทุนต่างรอดูผลการประชุมของคณะกรรมการกำหนดนโนบายการเงินของธนาคารกลางสหรัฐ (FOMC) รวมทั้งข้อมูลการจ้างงานนอกภาคการเกษตรของสหรัฐที่จะมีการเปิดเผยในวันศุกร์ที่จะถึงนี้